stanford-oval/wikipedia huggingface dataset:
Alexander Ursenbacher

Alexander Ursenbacher (2014)
Alexander Ursenbacher (s. 26. huhtikuuta 1996) on sveitsiläinen snookerpelaaja, joka on kotoisin Rheinfeldenistä. Hän on toistaiseksi ainut sveitsiläinen, joka on esiintynyt snookerammattilaisten Main Tourilla. Ursenbacher on hallitseva Euroopan alle 21-vuotiaiden Snookerin mestari.
Air India Expressin lento 1344

| Air India Expressin lento 1344 |
| --- | --- |
 Onnettomuuskone vuonna 2006.
Yhteenveto
Päivämäärä:  7. elokuuta 2020
Onnettomuustyyppi:  kiitotieltä suistuminen
Tapahtumapaikka:  Calicutin kansainvälinen lentoasema, Kozhikode, Intia
 :  11°07′59″N, 075°58′14″E
Lähtöpaikka:  Dubain kansainvälinen lentoasema, Dubai, Yhdistyneet arabiemiirikunnat
Määränpää:  Calicutin kansainvälinen lentoasema, Kozhikode, Intia
Kuolleita:  20
Loukkaantuneita:  yli 140
Eloonjääneitä:  170
Lentokone
Konetyyppi:  Boeing 737-8HG
Lentoyhtiö:  Air India Express
Rekisteritunnus:  VT-AXH
Matkustajia:  184
Miehistöä:  6
Air India Expressin lento 1344 oli Air India Expressin reittilento Dubaista Kozhikodeen, Intiaan. Lennolla 7. elokuuta 2020 käytetyn Boeing 737-8HG:n laskukiito meni pitkäksi sen yrittäessä laskeutua huonossa säässä Kozhikoden Calicutin kansainväliselle lentoasemalle. Kone putosi kiitotien päässä olevaan rotkoon ja hajosi osiin. Onnettomuuslennolla oli 184 matkustajaa ja kuusi miehistön jäsentä. Onnettomuudessa kuoli 18 matkustajaa sekä koneen molemmat lentäjät. Lisäksi yli 140 loukkaantui, osa vakavasti.
Aku Vikström

| Aku Vikström |
| --- | --- |
 Aku Vikström 2021. (kuva: Hanna Matikainen, lehtikuva)
Henkilötiedot
Syntynyt: 5. huhtikuuta 1972 (ikä 52) Helsinki
Muut tiedot
Yritys:  Orkla Foods Europe
Hallitusjäsenyydet:  Matkailu- ja Ravintolapalvelut MaRa, HIFK Hockey ja Suomen Olympiarahasto
Tutkinnot:  BA (Hons), University of Lincoln
Aku Vikström (oik. Arttu-Pekka Vikström s. 5. huhtikuuta 1972 Helsinki) on suomalainen yritysjohtaja. Vikström toimi ravintolayhtiö NoHo Partners Oyj:n toimitusjohtajana vuosina 2018–2024 ja siirtyi sitten elintarvikeyhtiö Orkla Foods Europen toimitusjohtajaksi. Hän on koulutukseltaan BA (Hons) Lincolnshiren yliopistosta.
Vikström oli Royal Ravintoloiden toimitusjohtaja vuosina 2014–2018 ennen yhtiön yhdistymistä ravintola-alan pörssiyhtiö Restamaxin (nyk. NoHo Partners) kanssa. Tätä ennen Vikström toimi useissa eri johtotehtävissä Mars Incorporatedissa, viimeksi Puolan maajohtajana.
Vikström on myös matkailu-, hotelli-, ravintola- ja vapaa-ajanpalvelualan edunvalvoja ja työmarkkinajärjestö Matkailu- ja Ravintolapalvelut MaRan hallituksen jäsen.   Lisäksi hän on hallituksen jäsen Oy HIFK Hockey Ab:ssä  sekä Suomen urheilun tukisäätiössä.
Al-salamu alaikum

Tervehdys arabiankielisenä kalligrafiana.
Al-salamu alaikum tai as-salamu alaikum (arab. السلام عليكم‎, as-salāmu ʿalaykum) on arabiankielinen tervehdys, joka tarkoittaa ”rauha kanssanne”. Tervehdykseen vastataan  wa ʿalaykumu s-salām (”ja rauha teille”).
Islamilaiset hadithit sisältävät lukuisia ohjeita tervehdyksen käytöstä. Tervehdystä käyttävät muutkin kuin muslimit, ja se esiintyy myös muissa seemiläisissä kielissä. Hepreassa vastaava tervehdys on Šalom aleichem (”rauha kanssanne”).
Tervehdykset lausuttuna:
Alexander Archipenko

Alexander Archipenko, Nainen kampaamassa hiuksiaan, 1914. Israel Museum, Jerusalem.
Alexander Porfiryevich Archipenko (ukr. Олександр Порфирович Архипенко, Oleksandr Porfyrovytš Arh'ypenko 30. toukokuuta 1887 Kiova, Ukraina – 25. helmikuuta 1964 New York, Yhdysvallat) oli yhdysvaltalainen modernistinen kuvataiteilija. Archipenko syntyi Ukrainassa mutta muutti jo nuorena ulkomaille. Hän työskenteli ja opiskeli Pariisissa ja Berliinissä.
Archipenko asettui Yhdysvaltoihin vuonna 1923. Hän teki sekä veistoksia että maalauksia kubismin hengessä. 1930- ja 1940-luvulla hän suuntautui klassisempaan naturalismiin ja alkoi käyttää perinteisiä kuvanveistäjien materiaaleja, kuten pronssia ja marmoria. 1950-luvulla hän palasi värikkäiden teollisten materiaalien pariin.
Aiheesta muualla

Kuvia tai muita tiedostoja aiheesta Alexander Archipenko Wikimedia Commonsissa
Archipenko, Alexander, Encyclopdia of Ukraine (englanniksi)
Akiko Morison

| Akiko Morison> Henkilötiedot |
| --- | --- |
Koko nimi:  Akiko Ann Morison
Näyttelijä
Taiteilijanimet:  Akiko A. Morison Akiko Morrison
Aktiivisena:  1991–
Aiheesta muualla
IMDb 
Akiko Ann Morison kanadalainen näyttelijä, joka on esiintynyt useimmiten televisiosarjoissa ja independent-elokuvissa, kuten Ihmemies MacGyver, Salaiset kansiot, Käännekohdassa, Tappajan jäljet, Kuuma piiri ja Näkijä. Lisäksi hänellä oli kolme ääniroolia 1990-luvun lopulla animaatiosarjoissa Spider-Man Unlimited, RoboCop: Alpha Commando ja Sherlock Holmes in the 22nd Century.
Aiheesta muualla

Akiko Morison TV.comissa (Arkistoitu – Internet Archive) (englanniksi)
Akiko Morison Voice Chasersissa (Arkistoitu – Internet Archive) (englanniksi)
Afrikanviitapöllö

| Afrikanviitapöllö> Uhanalaisuusluokitus |
| --- | --- |
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Tornipöllöt Tytonidae
Suku::  Viitapöllöt Phodilus
Laji::  prigoginei
Kaksiosainen nimi
 Phodilus prigoginei  Schouteden, 1952 
Katso myös
   Afrikanviitapöllö Wikispeciesissä  
Infobox OKNimi-testi OKIUCN-testi OK: 
Afrikanviitapöllö (Phodilus prigoginei) on tornipöllöihin kuuluva lintu. Sitä tavataan Kongon demokraattisen tasavallan itäosassa. Se on mahdollisesti tavattu myös Burundissa ja Ruandassa. Laji tunnetaan huonosti.
Afrikanviitapöllö sijoitetaan toisinaan sukuun Tyto, tornipöllöt.
Ulkonäkö ja koko

Afrikanviitapöllö on pähkinänruskea, ja sen pituus on 23–29 cm. Vain naaras on kuvattu. Se on punaruskea päältä, alta vaaleampi, vivahtaa oranssiin. Sen naamakiehkura on soikea ja silmät ovat tummat. Sen ääni saattaa olla pitkää, valittavaa vihellystä, mutta tieto vaatii vielä vahvistusta.
Elinympäristö

Lajin elinpiiriä ovat subtrooppiset ja trooppiset kosteat vuoristometsät ja subtrooppiset ja trooppiset aroylängöt.
Levinneisyys

Lajin tyyppinäyte on peräisin vuodelta 1951 Muusista Itombwevuorilta Kongon demokraattisen tasavallan itäosasta. Vuonna 1996 laji nähtiin uudestaan, kun naaras jäi verkkoon. Vuonna 1974 laji tavattiin mahdollisesti Burundissa ja vuonna 1990 Ruandassa kuultiin tunnistamattoman pöllön ääniä.
Populaation suuruudeksi arvioidaan 9 360 yksilöä. Kannan epäillään olevan laskussa elinympäristöjen tuhoutumisen takia.
Uhanalaisuus

Kansainvälinen luonnonsuojeluliitto IUCN on luokitellut afrikanviitapöllön erittäin uhanalaiseksi, koska se tunnetaan huonosti ja sen elinalue on pieni. Lajia uhkaa metsien raivaaminen.
Acton Townin metroasema

Acton Town on Lontoon metron asema Actonissa, Länsi-Lontoossa Piccadilly- ja District-linjojen varrella. Se sijaitsee Gunnesbury Lanen ja Bollo Lanen risteyksessä ja kuuluu Oyster-vyöhykkeeseen 3.
Historia

Asema avattiin 1. heinäkuuta 1879 Metropolitan District Railwayn (nykyisen District Linen) reitille Turnham Greenistä Ealing Broadwaylle. Aseman alkuperäinen nimi oli Mill Hill Park. 1. toukokuuta 1883 asemalta avattiin linja Hounslow Townin metroasemalle, joka suljettiin vuonna 1909.
Asemalta lähtevät rataosuudet sähköistettiin 13. kesäkuuta ja 1. heinäkuuta 1905. 13. kesäkuuta avattiin myös uusi rataosuus South Actoniin. Linja jatkui aluksi Hounslow Westiin ja Uxbridgeen, mutta vuodesta 1932 alkaen junat kulkivat vain South Actonin ja Acton Townin välillä.
Asemarakennus rakennettiin uudestaan vuonna 1910, ja asema sai nykyisen nimensä 1. maaliskuuta 1910.
Asema rakennettiin jälleen uudestaan vuosina 1931 ja 1932 osana valmistautumista Uxbridgen linjan liittämistä Piccadilly Lineen. Uuden asemarakennuksen suunnitteli Charles Holden.
4. heinäkuuta 1932 Piccadilly Linea laajennettiin länteen Hammersmithista. Se kulki District Linen kanssa samaa reittiä Ealing Commoniin asti. Osuudella Ealing Commonista South Harrowiin Piccadilly Line korvasi District Linen.
South Actonin haara suljettiin 28. helmikuuta 1959 vähäisen käytön vuoksi. Asemalle linjaa varten rakennettu lyhyt viides laituri purettiin, eikä radasta ole paljoa jäljellä lukuun ottamatta sillan jäänteitä Bollo Lanen eteläpuolella.
District Linen vuorot Hounslowin linjalla lakkautettiin 10. lokakuuta 1964 ja jäljelle jäivät vain Piccadilly Linen vuorot.
Asemalta pohjoiseen sijaitsee Ealing Commonin varikko, jossa on myös London Transport Museumin museojunia.
Kuvia

Länteen menevä Piccadilly Linen juna saapuu asemalle.
Aseman tunnus.
Vanha sähköveturi Acton Townissa.
Aiheesta muualla

Wikimedia Commonsissa on kuvia tai muita tiedostoja aiheesta .
Acton Townin metroaseman sivu (englanniksi)
London Transport Museumin valokuva-arkisto (Arkistoitu – Internet Archive) (englanniksi)
| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Ealing Commonin metroasema (en) ▷ Ealing Broadway (en) |  |  District Line |  | Chiswick Parkin metroasema (en) ▷ Upminsterin asema (en) |
| South Ealingin metroasema (en) ▷ Heathrow’n terminaali 5:n metroasema (en) |  |  Piccadilly Line |  | Turnham Greenin metroasema (en) ▷ Cockfostersin metroasema (en) |
| Ealing Commonin metroasema (en) ▷ Uxbridgen metroasema (en) |  |  Piccadilly Line |  |  |
muokkaa wikidataa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Acton Town tube station
Käännös suomeksi
Alexander Vandegrift

Alexander Vandegrift.
Vandegrift komentoteltassaan Guadalcanalilla vuonna 1942.
Alexander Archer Vandegrift  (13. maaliskuuta 1887 Charlottesville, Virginia – 8. toukokuuta 1973 Bethesda, Maryland) oli Yhdysvaltain merijalkaväen kenraali, joka toimi komentajana toisessa maailmansodassa. Parhaiten hänet tunnetaan roolistaan Guadalcanalin taistelussa vuonna 1942. Hän oli myös merijalkaväen komentaja vuosina 1944–1947.
Opiskeltuaan kaksi vuotta Virginian yliopistossa Vandegrift aloitti sotilasuransa merijalkaväen luutnanttina vuonna 1909. Hän osallistui Yhdysvaltain interventioihin Nicaraguassa (1912), Haitilla (1915) ja Kiinassa (1927), ja hallitsi siten hyvin viidakkosodankäynnin. Yhdysvaltojen liityttyä toiseen maailmansotaan hänet nimitettiin maaliskuussa 1942 merijalkaväen 1. divisioonan komentajaksi ja määrättiin kouluttamaan joukot Tyynenmeren saarilla käytäviä taisteluja varten. Hänet myös ylennettiin kenraalimajuriksi. Vandegrift komensi yhdysvaltalaisia joukkoja, jotka 7. elokuuta 1942 tekivät maihinnousun Japanin miehittämälle Guadalcanalin saarelle. Tehokkaalla tulivoiman keskittämisellä hän yllätti vihollisen ja onnistui toistuvasti torjumaan japanilaisten vastahyökkäykset ja siten säilyttämään sillanpääaseman saarella, vaikka hänen joukkonsa joutuivat pärjäämään useita kuukausia vain minimaalisen huollon varassa. Hänen joukkonsa muun muassa ottivat haltuunsa strategisesti tärkeän Henderson Fieldin lentokentän ja löivät japanilaiset takaisin Tenarun taistelussa 21. elokuuta sekä Edsonin harjun taistelussa 12. syyskuuta. Lopulta kenraali Alexander Patchin komentama 14. armeijakunta vapautti Vandegriftin merijalkaväen 14. joulukuuta 1942.
Vandegrift nimitettiin heinäkuussa 1943 merijalkaväen 1. maihinnousuarmeijakunnan komentajaksi. Hän johti maihinnousua Bougainvillelle marraskuussa 1943. Vandegrift nimitettiin vuoden 1944 alusta merijalkaväen komentajaksi ja maaliskuussa 1945 hänet ylennettiin kenraaliksi. Hän oli ensimmäinen merijalkaväen upseeri, joka ylennettiin täyden kenraalin arvoon ollessaan aktiivipalveluksessa. Hän oli myös ensimmäinen merijalkaväen sotilas, joka sai sekä Navy Cross- että Medal of Honor -kunniamerkin. Sodan päättymisen jälkeen Vandegrift myötävaikutti siihen, että kongressi hyväksyi puolustushallinnon uudistuksen muodossa, joka turvasi merijalkaväen säilymisen itsenäisenä yksikkönä. Hän vetäytyi palveluksesta vuonna 1948. Hänet vihittiin Harvardin yliopiston kunniatohtoriksi vuonna 1946.
Aiheesta muualla

Kuvia tai muita tiedostoja aiheesta Alexander Vandegrift Wikimedia Commonsissa
Album (Quorthonin albumi)

| Album Quorthon |
| --- | --- | --- |

Studioalbumin tiedot
 Julkaistu: 1994
 Tuottaja(t): Börje Forsberg & Quorthon
 Tyylilaji: rock, alternative rock
 Kesto: 52.22
 Levy-yhtiö: Black Mark
Quorthonin muut julkaisut
|   | Album 1994 | When Our Day Is Through (EP) 1997 |
Album on ruotsalaisen multi-instrumentalistin ja Bathoryn nokkamiehen Quorthonin ensimmäinen sooloalbumi, joka on julkaistu vuonna 1994.
Kappaleet

Kaikki kappaleet säveltänyt, sanoittanut ja sovittanut Quorthon.
No More and Never Again – 3.37
Oh No No – 6.00
Boy – 8.47
Major Snooze – 2.46
Too Little Much Too Late – 4.00
Crack in My Mirror – 6.42
Rain – 5.50
Feather – 5.50
Relief – 5.45
Head Over Heels – 6.03
Kokoonpano

Quorthon – kaikki instrumentit
Aiheesta muualla

Albumi Album (Quorthonin albumi) Encyclopaedia Metallum -sivustolla (englanniksi)
Aldabrachelys

| Aldabrachelys |
| --- | --- |
 Seychellienjättiläiskilpikonna (Aldabrachelys gigantea hololissa)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Kilpikonnat Testudines
Heimo::  Maakilpikonnat Testudinidae
Suku::  Aldabrachelys  Loveridge & Williams, 1957
Synonyymit
 Dipsochelys Bour, 1982 
Katso myös
   Aldabrachelys Wikispeciesissä   Aldabrachelys Commonsissa 
Infobox OKNimi-testi OK: 
Aldabrachelys on maakilpikonnien heimoon kuuluva suku. Sen kolmesta lajista kaksi on kuollut sukupuuttoon. Ainoa nykyisin tavattava laji on Seychelleiltä peräisin oleva aldabranjättiläiskilpikonna (Aldabrachelys gigantea), joka jaetaan neljään alalajiin. Alalajeista kaksi on säilynyt vain vankeudessa ja yksi on kuollut kokonaan sukupuuttoon. Yksi alalaji on vaarantunut, ja se elää vielä Aldabran atollilla Seychelleillä. Aldabranjättiläiskilpikonna liitetään usein sukuun Geochelone, ja sen alalajeja pidetään usein erillisinä lajeina. Aikaisemmin myös Madagaskarilla eli kaksi Aldabrachelys-suvun lajia, Aldabrachelys abrupta, joka kuoli sukupuuttoon noin vuonna 1200 jaa., sekä Aldabrachelys grandidieri, joka hävisi noin vuonna 884 jaa..
Lajit ja alalajit

†Aldabrachelys abrupta – Tavattiin Madagaskarilla, hävinnyt.
Aldabranjättiläiskilpikonna (Aldabrachelys gigantea )
Aldabrachelys gigantea arnoldi – Tavataan ainoastaan vankeudessa, hävinnyt luonnosta Seychelleillä.
†Aldabrachelys gigantea daudinii – Tavattiin Seychelleillä, hävinnyt.
Aldabrachelys gigantea gigantea – Tavataan alkuperäisenä Seychelleillä, vaarantunut.
Aldabrachelys gigantea hololissa – Tavataan ainoastaan vankeudesta, hävinnyt luonnosta Seychelleillä.
†Aldabrachelys grandidieri – Tavattiin Madagaskarilla, hävinnyt.
Aiheesta muualla

Afrikkanet
Aldabrachelys grandidierin fossiilinen kilpi
Aku Toivonen

Aku Toivonen (s. 1964 Rauma) on Suomen Musiikintekijät ry:n toiminnanjohtaja vuodesta 2012 alkaen.
Aku Toivonen suorittanut MHT/Yrityshallinnon tutkinnon (2003), JET/Johtamisen erikoisammattitutkinnon (2011), ja hän on Certified Leadership Coach (International Coach Federation, 2012), sekä suorittanut näyttötutkintomestarin pätevyyden (2011) ja Kauppakamarin Hyväksytty Hallituksen Jäsen HHJ -kurssin ja tutkinnon (2020). Toivonen suoritti kasvatustieteen ja luokanopettajan opintoja Turun yliopistossa heti ylioppilaaksi valmistumisensa (1983) jälkeen. Hän on suorittanut Tiimivalmentamisen tutkinnon (Tiimimestari).
Toivonen on ollut valmentaja/Leadership Coach Novetos Oy:ssä, on yksi MTG Musiikkituottajat Group Oy:n omistajista ja perustajista, ja hän toimi sen toimitusjohtajana ja tuottajana.
Aku Toivosen suuntautuminen musiikkiin alkoi pianonsoiton opiskelulla 7-vuotiaana. Hän on opiskellut musiikin teoriaa ja lauloi pitkään Rauman Poikakuorossa. Musiikin ammattilaisena hän aloitti Lea Lavenin taustayhtyeeksi perustetussa Mistral-yhtyeessä 1980-luvun alkupuolella. Toivonen toimi Finlanders-yhtyeen pianistina vuosina 1991–2006. Finlanders-uran aikana Toivonen toimi kapellimestarina lukuisissa televisioinneissa. Hän on ollut myös tuottelias säveltäjä, sovittaja ja tuottaja.
Aku Toivonen oli Säveltäjät ja Sanoittajat Elvis ry:n (nykyinen Suomen Musiikintekijät ry) hallituksessa vuosina 2010–2012, Valtion säveltaidetoimikunnan jäsen vuosina 2010–2013, OPH:n Musiikin alan tutkintotoimikunnan jäsen vuosina 2010–2013, Suomen Musiikkineuvoston hallituksen jäsen vuosina 2012–2013, sekä Music Finlandin hallituksen varsinainen jäsen vuosina 2013-2019, joista puheenjohtajana kolme vuotta. Toivonen aloitti vuonna 2012 Musiikin edistämissäätiön (MES) hallituksessa ja valtioneuvoston nimeämässä Tekijänoikeusneuvostossa. Kopioston hallituksen jäsen hän oli vuodet 2019-2022. Toivonen on myös Teoston kulttuurisäätiön hallituksen jäsen vuoden 2024 alusta alkaen.
Toivonen on klassiseen musiikkiin keskittyneen Muhoksen Musiikkipäivien perustajia.
Toivonen on naimisissa oopperalaulaja Kaisa Rannan kanssa.
Aiheesta muualla

Haastattelu Elvis ry:n sivuilla (Arkistoitu – Internet Archive)
Aku Toivonen lauluntekijänä. Fono.fi
Aheym: Kronos Quartet Plays Music by Bryce Dessner

| Aheym: Kronos Quartet plays music by Bryce Dessner Kronos Quartet |
| --- | --- | --- |

Studioalbumin tiedot
 Äänitetty : elokuussa 2012, Studio Trilogy, San Francisco, Aaron's Garage ja Avatar Studios, New York
 Julkaistu: 5. marraskuuta 2013
 Tuottaja(t): Bryce Dessner, Kronos Quartet
 Tyylilaji: taidemusiikki
 Kesto: 44.32
 Levy-yhtiö: ANTI– Records (87296-2)
Kronos Quartetin muut julkaisut
| Under 30 Project: 1–4 2013 | Aheym: Kronos Quartet plays music by Bryce Dessner 2013 | Noah: Music from the Motion Picture 2014 |
Aheym: Kronos Quartet plays music by Bryce Dessner on yhdysvaltalaisen jousikvartetti Kronos Quartetin albumi, joka julkaistiin vuonna 2013 levymerkillä ANTI– Records. Levyllä kuullaan yhdysvaltalaisen Bryce Dessnerin teoksia.
Kappaleet

Kaikki sävellykset Bryce Dessner.
Aheym – 10.00
Little Blue Something – 7.56
Tenebre – 15.11
Tour Eiffel – 11.27
Kokoonpano

Jeffrey Zeigler – sello
David Harrington – viulu
John Sherba – viulu
Hank Dutt – alttoviulu
Sufjan Stevens – laulu (kappale "Tenebre")
Brooklyn Youth Chorus, johtajana Dianne Berkun – kuoro (kappale "Tour Eiffel")
Bryce Dessner – kitara (kappale "Tour Eiffel")
David Cossin – lyömäsoittimet (kappale "Tour Eiffel")
Lisa Kaplan – piano (kappale "Tour Eiffel")
Dave Nelson – pasuuna (kappale "Tour Eiffel")
Arviot

Allmusic:
Aiheesta muualla

Aheym: Kronos Quartet plays music by Bryce Dessner discogs.com -sivustolla
Alma Hjelt

Alma Evelina Hjelt (30. syyskuuta 1853 Helsinki – 15. toukokuuta 1907 Tukholma) oli suomalainen naisasialiikkeen vaikuttaja ja ensimmäisiä Suomessa fysioterapian alalla. Hän oli Suomen Naisyhdistyksen ensimmäinen sihteeri vuodesta 1884.
Hjelt valmistui Tukholman voimistelukeskuslaitoksesta (Gymnastiska centralinstitutet) 1899.
Helsingin yliopiston Lääketieteen rahastossa on Alma Hjeltin nimikkorahasto. Hän perusti sen testamentillaan, jonka hän teki Tukholmassa 1907. Stipendien tarkoituksena oli tukea lääketieteen opettajiksi aikovia naisopiskelijoita. Testamentissaan Hjelt antoi ohjeita myös siltä varalta, että naisilta myöhemmin kiellettäisiin opiskeluoikeus Helsingin yliopistossa. Silloin stipendit tulisi jakaa naisille, jotka haluavat kouluttautua opettajiksi tai lääkäreiksi ulkomailla.
Aku Vuorelainen

Yrjö Aukusti Vuorelainen, kirjailijanimi Aku Vuorelainen (sukunimi vuoteen 1908 Pulkkinen; 3. toukokuuta 1885 Parikkala – 9. maaliskuuta 1935 Käkisalmi) oli suomalainen päätoimittaja ja näytelmäkirjailija. Hän käytti myös nimimerkkejä A. W-n ja Jyrki.
Vuorelaisen vanhemmat olivat maanviljelijä Heikki Pulkkinen ja Leena Saukkonen. Hän teki aluksi töitä kotitilallaan mutta alkoi sitten kirjoittaa Viipurin ja Savonlinnan lehtiin sekä laatia kaunokirjallisia tekstejä viikkolehtiin. Vuorelainen toimi Parikkalan Sanomat-paikallislehden toimittajana 1908–1909, Keski-Savo-lehden toimitussihteerinä 1909–1911 ja Käkisalmen Sanomat-lehden päätoimittajana vuodesta 1913. Hän oli Kaakkois-Karjalan kirjapaino Oy:n toimitusjohtajana 1917–1919 ja uudelleen vuodesta 1920 alkaen. Vuorelainen oli vastaavana toimittajana Parikkalan Sanomat-lehdessä vuodesta 1908, Jaakkiman Sanomat-lehdessä vuodesta 1911, Räisälän Sanomat-lehdessä vuodesta 1925 ja Keski-Vuoksi-lehdessä vuodesta 1925. Suomen sisällissodan aikana Vuorelainen toimitti Antreassa ilmestynyttä Karjalan Armeijakunnan Tiedonantoja-rintamalehteä. Hän oli perustamassa Itä-Suomen Sanomalehden Kustantajain Liittoa ja Itä-Suomen Sanomalehtimiesyhdistystä.
Näytelmiä

Karkauspäivänä : 1-näytöksinen pila. Seuranäytelmiä n:o 151.   Karisto 1912 (nimimerkillä Jyrki)
Talouskoulussa : yksinäytöksinen pila.  Seuranäytelmiä n:o 208.  Karisto 1919, 5. painos 1948
Oman kodin orren alla : 1-näyt. näytelmä, kirjallisuusviikkoa varten, kirjoitti A. W-n.   Porvoo 1922
1114

| --- | --- |
Vuosisadat: 900-luku · 1000-luku · 1100-luku · 1200-luku · 1300-luku
Vuosikymmenet: 1090-luku · 1100-luku · 1110-luku · 1120-luku · 1130-luku · 1140-luku 1150-luku · 1160-luku · 1170-luku · 1180-luku · 1190-luku · 1200-luku
Vuodet: 1090 · 1091 · 1092 · 1093 · 1094 · 1095 · 1096 · 1097 · 1098 · 1099 1100 · 1101 · 1102 · 1103 · 1104 · 1105 · 1106 · 1107 · 1108 · 1109 1110 · 1111 · 1112 · 1113 · 1114 · 1115 · 1116 · 1117 · 1118 · 1119 1120 · 1121 · 1122 · 1123 · 1124 · 1125 · 1126 · 1127 · 1128 · 1129 1130 · 1131 · 1132 · 1133 · 1134 · 1135 · 1136 · 1137 · 1138 · 1139 1140 · 1141 · 1142 · 1143 · 1144 · 1145 · 1146 · 1147 · 1148 · 1149 1150 · 1151 · 1152 · 1153 · 1154 · 1155 · 1156 · 1157 · 1158 · 1159 1160 · 1161 · 1162 · 1163 · 1164 · 1165 · 1166 · 1167 · 1168 · 1169 1170 · 1171 · 1172 · 1173 · 1174 · 1175 · 1176 · 1177 · 1178 · 1179 1180 · 1181 · 1182 · 1183 · 1184 · 1185 · 1186 · 1187 · 1188 · 1189 1190 · 1191 · 1192 · 1193 · 1194 · 1195 · 1196 · 1197 · 1198 · 1199 1200 · 1201 · 1202 · 1203 · 1204 · 1205 · 1206 · 1207 · 1208 · 1209
Kuolleita

24. heinäkuuta - Toscanan kreivitär Matilda
Nestor, Kiovan luostarin munkki (arvio)
Alma Fahlstrøm

Alma ja Johan Fahlstrøm poikansa Arnen kanssa perhevalokuvassa vuodelta 1897.
Alma Fahlstrøm (1863–1946) oli tanskalaissyntyinen, mutta Norjassa vaikuttanut näyttelijä ja ohjaaja. Hänen aviomiehensä oli Johan Fahlstrøm. Alman sisar Harriet Bosse oli naimisissa August Strindbergin kanssa.
Aasinnahka

| Aasinnahka> Peau d’âne |
| --- | --- |

Ohjaaja:  Jacques Demy
Käsikirjoittaja:  Jacques Demy
Perustuu:  Charles Perraultin samannimiseen runomuotoiseen satuun vuodelta 1694
Tuottaja:  Mag Bodard
Säveltäjä:  Michel Legrand
Kuvaaja:  Ghislain Cloquet
Leikkaaja:  Anne-Marie Cotret
Pääosat:   Catherine Deneuve  Jean Marais  Jacques Perrin 
Valmistustiedot
Valmistusmaa:  Ranska
Levittäjä:  Entertainment One Films Netflix
Ensi-ilta:  1970
Kesto:  90 min
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
Aasinnahka (ransk. Peau d’âne) on ranskalainen elokuvamusikaali vuodelta 1970. Sen on ohjannut Jacques Demy, ja se perustuu Charles Perraultin samannimiseen runomuotoiseen satuun vuodelta 1694. Elokuvan pääosissa ovat Catherine Deneuve ja Jean Marais, ja elokuvan musiikin on säveltänyt Michel Legrand. Elokuva oli Ranskassa Demyn uran suurin yleisömenestys,[lähde? ] sillä sen katsojaluku nousi yli kahden miljoonan.